சதுர்வேதி மகாத்மா காந்தியின் சமகாலத்தவர் ஆவார். வட இந்தியாவில் ஒரு "குருகுலத்தில்" வேதங்களைப் படிக்கும் போது காந்தியை முதலில் சந்தித்தார். பின்னர், இவர் காந்திய முறைகளை தீவிரமாக பின்பற்றுபவராக ஆனார். 1919இல் நடந்த ஜாலியன்வாலா பாக் படுகொலையை நேரில் கண்ட சாட்சியாக இருப்பது உட்பட இந்திய சுதந்திர இயக்கத்தின் பல நிகழ்வுகளுக்கு இவர் சாட்சியாக இருந்தார். காந்தி ஆணையிட்ட கடிதங்களை "வைஸ்ராய்" அல்லது "கவர்னர் ஜெனரலுக்கு" அனுப்பியதால் அவர் காந்திஜியின் தபால்காரர் என்று அழைக்கப்பட்டார். காந்தி அவரை 'கர்நாடகி' என்று அழைத்தார். 1938 ஆம் ஆண்டில் காந்தியுடன் பயணம் செய்யும் போது இவர் தனது வலது கையின் பயன்பாட்டை இழந்தார். பின்னர், அவர் சுதந்திரப் போராட்டத்தில் பங்கேற்றார். மேலும், சுதந்திர போராட்டத்தின் போது குறைந்தது 31 தடவைகள் கைது செய்யப்பட்டார். பெஷாவர் முதல் வேலூர் வரை, நாடு முழுவதும் உள்ள சிறைகளில் இருந்தார்.